Uhliská (okres Levice)

Uhliská sú obec na Slovensku v okrese Levice. 
Obec leží na juhozápadnom výbežku Štiavnických vrchov. V roku 1980 bolo v obci 147 domov, z toho trvale obývaných 120, v ktorých žilo 404 obyvateľov (196 žien a 208 mužov).MARUNIAK, Ján: Uhliská voľakedy a dnes. Uhliská : MNV, 1985, s. 9.

 Dejiny 
Obec vznikla z osady uhliarov, ktorí patrili k mestu Pukanec. Začiatky obce sa datujú do prvej polovice 17. storočia. Uhliari si spomedzi seba volili richtára, prvá zmienka o ňom je v pukaneckých mestských knihách z 9. júla 1682.MARUNIAK, Ján: Uhliská voľakedy a dnes. Uhliská : MNV, 1985, s. 22.

 Kultúra a zaujímavosti 
 Pamiatky 
 Rímskokatolícky kostol sv. Michala, jednoduchá jednoloďová stavba s polygonálne ukončeným presbytériom a predstavanou vežou z roku 1897. Upravovaný bol v roku 1943. V interiéri sa nachádza oltár sv. Michala z tirolských dielní pochádzajúci z doby výstavby kostola.

 Referencie 

 Literatúra 
 MARUNIAK, Ján. Uhliská voľakedy a dnes. Uhliská : Miestny národný výbor, 1985, 174 s.

 Iné projekty 

 Externé odkazy 
 Oficiálne stránky obce


Kategória:Obce okresu Levice